Diari Oficial de la Generalitat Valenciana


Sumari del DOGV 3177, del 05-02-1998 (1998/559)

ORDRE de 19 de desembre de 1997, de la Conselleria de Cultura, Educació i Ciència, per la qual es concedeix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3177

Data del DOGV
:   05-02-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/559


Data del document
:   19-12-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 19 de desembre de 1997, de la Conselleria de Cultura, Educació i Ciència, per la qual es concedeix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats. [1998/X559]
  
Els expedients han sigut iniciats a petició dels representants de la titularitat dels centres privats que s'indiquen en l'annex, els quals sol·liciten l'autorització d'obertura i funcionament en diversos nivells educatius, amb la consegüent modificació de l'autorització corresponent als altres nivells autoritzats.
  
La Direcció General de Centres Docents ha declarat, mitjançant resolucions individuals per a cada centre, l'adequació de les instal·lacions proposades pel que fa a espais educatius a allò disposat en el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris.
  
Tots els expedients tenen informe favorable de la Unitat Tècnica de Construccions i la relació de professors i titulacions respectives o, si s'escau, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol); el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en diversos nivells educatius a cadascun dels centres que s'indiquen en l'annex, amb el número d'unitats i capacitat màxima de llocs escolars que s'hi especifiquen.
  
Segon
  
Modificar, si s'escau, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Tercer
  
Les autoritzacions referides al nivell d'Educació Secundària Obligatòria i les modificacions de les autoritzacions dels nivells encara no implantats esdevindran efectives progressivament, a mesura que s'hi implanten els ensenyaments autoritzats, i les de la resta de nivells esdevindran efectives al començament del curs escolar 1997/98. Així mateix, els centres mantindran l'autorització que tenien per a impartir ensenyaments anteriors a la LOGSE, mentre no s'extingisquen d'acord amb el calendari vigent d'aplicació de la nova ordenació del sistema educatiu.
  
DISPOSICIONS ADDICIONALS
  
Primera
  
Els centres que no hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà, amb l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26 de juny), i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Aquesta ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 19 de desembre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex
  
Centre: San Juan y San Pablo
  
Titular: Congregació RR. Franciscanes
  
Adreça: c/ Amado Brotons, 9
  
Localitat: Ibi
  
Província: Alacant
  
Codi: 88517106
  
Ensenyaments que s'autoritzen:
  
- Educació Infantil, II cicle, amb 6 unitats i 142 llocs escolars
  
Aquesta autorització comporta l'extinció de l'autorització per cessament d'activitats del centre d'Educació Preescolar La Puríssima, situat al carrer Paca Guillen, 13-20, de la mateixa localitat, amb número de codi 23737178, del qual es titular també la Congregació de RR. Franciscanes, per integració d'aquest en aquell.
  
Composició resultant de la resta del centre:
  
- 16 unitats d'Educació Primària amb 400 llocs escolars, de les quals 4 corresponen provisionalment al primer cicle d'Educació Secundària Obligatòria, segons consta en l'Ordre de la Conselleria, de 13 de juny de 1997 (DOGV de 9 de setembre).
  
Centre: mare de Déu de la Consolació
  
Titular: Religioses de la Consolació
  
Adreça: Plaça Mare Molas, 1
  
Localitat: Benicarló
  
Província: Castelló
  
Codi: 43108734
  
Ensenyaments que s'autoritzen:
  
- Educació Infantil, II cicle, amb 9 unitats i 225 llocs escolars
  
Composició resultant de la resta del centre:
  
- 16 unitats d'Educació Primària amb 400 llocs escolars
  
Centre: Los Naranjos
  
Titular: Els Tarongers Cooperativa Valenciana.
  
Domicili: Ctra. Barx, s/n
  
Localitat: Gandia
  
Província: València
  
Codi: 47527896
  
Ensenyaments que s'autoritzen:
  
- Educació Secundària Obligatòria amb 4 unitats i 120 llocs escolars
  
- Modalitat de Batxillerat Tecnològic amb 2 unitats i 70 llocs escolars
  
Composició resultant de la resta del centre:
  
- 3 unitats d'Educació Infantil (II cicle) amb 75 llocs escolars
  
- 6 unitats d'Educació Primària amb 150 llocs escolars
  
- 4 unitats de Batxillerat amb 140 llocs escolars en les modalitats: Ciències de la Naturalesa i de la Salut i Humanitats i Ciències Socials.
  
Centre: Sant Josep i Sant Antoni.
  
Titular: Fundació Sant Josep i Sant Antoni.
  
Adreça: c/ Sebastián Diago, 88
  
Localitat: Sueca
  
Província: València
  
Codi: 29991299
  
Ensenyaments que s'autoritzen:
  
- Educació Infantil primer cicle amb 6 unitats i un total màxim de 94 llocs escolars distribuïts de la següent manera:
  
- 1 unitat de nens de 0/1 any amb 8 llocs escolars
  
- 2 unitats de nens de 1/2 anys amb 26 llocs escolars
  
- 3 unitats de nens de 2/3 anys amb 60 llocs escolars
  
Composició resultant de la resta del centre:
  
- 4 unitats d'Educació Infantil (II cicle) amb 100 llocs escolars
  
Centre: Oratorio Festivo
  
Titular: Bisbat d'Orihuela
  
Domicili: c/ Maria Auxiliadora, 9
  
Localitat: Novelda
  
Província: Alacant
  
Codi: 23714571
  
Ensenyaments que s'autoritzen:
  
- Educació Secundària Obligatòria amb 8 unitats i 240 llocs escolars
  
Composició resultant de la resta del centre:
  
- 6 unitats d'Educació Infantil II cicle, amb 136 llocs escolars